นายณรงค์พล ศักดิ์เจริญ ประธานชมรมนักศึกษากับการเมืองเพื่อการพัฒนา คณะรัฐศาสตร์ มช.กล่าวว่า ครั้งแรกกลุ่มคิดว่าการให้ใช้พื้นที่ของพันธมิตรไม่น่าจะมีปัญหา เพราะเชื่อตลอดว่า มหาวิทยาลัยเป็นที่แสดงความคิดเห็นได้อย่างอิสระเสรี แต่หลังจากทราบมติโดยใช้เรื่องความปลอดภัย กลุ่มจึงตัดสินใจจะเคลื่อนไหวแสดงจุดยืนที่ไม่เห็นด้วย เพราะอยากถึงจิตวิญญาณประชาธิปไตยของ มช.ที่หายไปน.ส.ผาณิต จันทร์แสง สมาชิกกลุ่ม "งืด" (น่าสงสัย) ซึ่งเป็นการรวมตัวกันของกลุ่มนักศึกษา มช.และมหาวิทยาลัยแม่โจ้ที่สนใจการเมือง กล่าวว่า การตัดสินใจเช่นนี้ไม่เหมาะสม เพราะมหาวิทยาลัยน่าจะเป็นสถานที่ที่ให้บริการชุมชน ตนเชื่อว่าการแสดงความคิดเห็นที่แตกต่างจะไม่ลงท้ายด้วยการปะทะเสมอไปผู้สื่อข่าวรายงานว่า วันเดียวกัน กลุ่มพันธมิตรประชาชนเพื่อปฏิรูปการเมืองภาคเหนือ ได้ทำจดหมายเปิดผนึกอธิการบดีและคณะผู้บริหาร มช.เรื่อง เรียกหาจิตวิญญาณและความกล้าหาญทางจริยธรรมของ มช.กลับคืนมา โดยเรียกร้องให้คำนึงถึงบทบาทความเป็นผู้นำประชาธิปไตยของ มช.ที่สั่งสมสืบทอดกันมาและขอให้ทบทวนมติเรื่องไม่ให้ใช้สถานที่จัดปราศรัย โดยระบุว่า การยกเหตุความไม่ปลอดภัย เป็นเพียงข้ออ้างเพราะก่อนหน้านี้มีการชุมนุมประท้วงใหญ่อย่างงานเอดีบีที่หอประชุม มช.ก็ยังไม่มีปัญหารุนแรง
ใครคือประธานชมรมนักศึกษากับการเมืองเพื่อการพัฒนา 
นายณรงค์พล ศักดิ์เจริญ